b'\n_START_ARTICLE_\nAirbus\n_START_SECTION_\nIstorija\n_START_PARAGRAPH_\nAirbus Indiustrie sukurta kaip Europos aviacijos firm\xc5\xb3 konsorciumas konkuruoti su JAV kompanijomis Boeing, McDonnell Douglas ir Lockheed. XX am\xc5\xbeiaus septintajame de\xc5\xa1imtmetyje Europos orlaivi\xc5\xb3 gamintojai konkuravo tarpusavyje pana\xc5\xa1iai kaip ir amerikie\xc4\x8di\xc5\xb3 mil\xc5\xbeini\xc5\xa1kos kompanijos. De\xc5\xa1imtme\xc4\x8dio viduryje Europos orlaivi\xc5\xb3 kompanijos prad\xc4\x97jo parengtines derybas, siekamos bendradarbiauti tarpusavyje._NEWLINE_1967\xc2\xa0m. rugs\xc4\x97jo m\xc4\x97n. Vokietijos, Pranc\xc5\xabzijos ir Did\xc5\xbeiosios Britanijos vyriausyb\xc4\x97s pasira\xc5\xa1\xc4\x97 Supratimo memorandum\xc4\x85 (Memorandum of Understanding) kurti 300 viet\xc5\xb3 keleivin\xc4\xaf l\xc4\x97ktuv\xc4\x85 Airbus A300._NEWLINE_Airbus Industrie formaliai buvo \xc4\xafkurta 1970\xc2\xa0m., susitarus pranc\xc5\xabz\xc5\xb3 kompanijai Sud-Aviation ir vokie\xc4\x8di\xc5\xb3 konsorciumui Deutsche Airbus. \xc5\xa0i\xc4\x85 grup\xc4\x99 1971 metais papil\xc4\x97 Ispanijos CASA._NEWLINE_1972 metais Airbus A300 atliko bandom\xc4\x85j\xc4\xaf skryd\xc4\xaf. Pirmasis pagamintas modelis, pavadintas Airbus A300B2, prad\xc4\x97tas naudoti 1974\xc2\xa0m. Prad\xc5\xbeioje konsorciumo veikla buvo nes\xc4\x97kminga, ta\xc4\x8diau iki 1979 met\xc5\xb3 buvo prad\xc4\x97tas naudoti 81 vienas jo pagamintas orlaivis. 1981 metais pagamintas Airbus A320 u\xc5\xbetikrino konsorciumui viet\xc4\x85 tarp did\xc5\xbei\xc5\xb3j\xc5\xb3 pasaulio orlaivi\xc5\xb3 gamintoj\xc5\xb3. \xc4\xaevairios oro linij\xc5\xb3 bendrov\xc4\x97s pateik\xc4\x97 daugiau nei 400 u\xc5\xbesakym\xc5\xb3 pagaminti A320 (1972\xc2\xa0m. buvo pateikta tik 15 u\xc5\xbesakym\xc5\xb3)._NEWLINE_2000\xc2\xa0m. DaimlerChrysler Aerospace (kil\xc4\x99s i\xc5\xa1 Deutsche Airbus), A\xc3\xa9rospatiale-Matra (kil\xc4\x99s i\xc5\xa1 Sud-Aviation) ir CASA susijung\xc4\x97, suformuodamos Europos Aeronautikos gynybos ir kosmoso kompanij\xc4\x85 (EADS). 2001\xc2\xa0m. BAE Systems (kil\xc4\x99s i\xc5\xa1 British Aerospace) ir EADS suformavo Airbus Integrated Company tam, kad pagaminti nauj\xc4\x85 Airbus A380, kuris tapt\xc5\xb3 did\xc5\xbeiausiu pasaulyje komerciniu keleiviniu reaktyviniu l\xc4\x97ktuvu su 555 vietomis keleiviams iki 2007 met\xc5\xb3 pabaigos.'